作者：赵以夫
词牌/韵律：沁园春

paragraphs: 客问吾年，吾将老矣，今五十三。
似北海先生，过之又过，善财童子，参到无参。
官路太行，世情沧海，何止嵇康七不堪。
归来也，是休官令尹，有发瞿昙。
千岩。
秀色如蓝。
新著个楼儿恰对南。
看浮云自在，百般态度，长江无际，一碧虚涵。
荔子江珧，莼羹鲈鲙，一曲春风酒半酣。
凭阑处，正空流皓月，光满寒潭。